open-index/open-wikipedia-markdown huggingface dataset:
Engel

**Engel** (), գերմանական Rammstein ինդաստրիալ-մետալ-խմբի երգն է, որի հեղինակն է Ռիխարդ Քրուսպեն։ Խմբի թվով երրորդ սինգլն է, և առաջինը «Mutter» ալբոմից։ Թողարկվել է 1997 թ. ապրիլի 1-ին Մոթոռ Մյուզիք լեյբլի կողմից։ Կրկներգի կանացի մասը կատարել է Քրիստինա Հեբոլդը «Bobo in White Wooden Houses» համույթից։ Հետագայում թողարկվեց երգի անգլերեն տարբերակը։

## Տեսահոլովակ
Տեսահոլովակը նկարահանվել է Համբուրգի «Prinzenbar» ակումբում՝ «Մայրամուտից մինչ արևածագ» ֆիլմի սյուժեյով, քանի որ խմբի մասնակիցները երկրպագում են Քվենտին Տարանտինոն։

## Fan Edition
1997 թ. մայիսի 23-ին թողարկվեց հատուկ երկրպագուների համար սինգլը «Engel. Fan-Edition» անվանմամբ։ Այստեղ հայտնվեց «Wilder Wein» երգը։ Սա խմբի ամենադանդաղ երգերից է, որը կարելի է սահմանել որպես բալլադ։ Երգը հետագայում ձայնագրվեց նաև Live aus Berlin համերգի ժամանակ, սակայն բավականին փոփոխվաց տեսքով, քանի որ կատարվեց ակուստիկ կիթառներով։

## Երգացանկ
;Single
# Engel -  (Հրեշտակ) - 4։23
# Sehnsucht  (Կարոտ) - 4։02
# Rammstein (Eskimos & Egypt Radio edit|Radio Edit) - 3։40
# Rammstein (Eskimos & Egypt Instrumental Edit) - 3։32
# Rammstein (Original) - 4։25

;Fan Edition
* Engel (Fan Edition)'' երկրորդ սինգլը թողարկվել է 1997 թ. մայիսի 23-ին։
# Engel (Extended Version) - 4։34
# Feuerräder (Live Demo Version 1994) (Հրո անիվներ) - 4։47
# Wilder Wein (Demo Version 1994) (Վայրի գինի) - 5։41
# Rammstein (Eskimos & Egypt Instrumental) - 3։27

## Ծանոթագրություններ

## Արտաքին հղումներ
* Սինգլը Discogs կայքւմ
* Սինգլը MusicBrainz կայքում
* [Տեսահոլովակը [YouTube] կայքում]
* Երգի տեքստը և ռուսերեն թարգմանությունը de.lyrsense.com կայքւմ

Կատեգորիա:1997 երգեր
Կատեգորիա:1997 սինգլներ
Կատեգորիա:Թիլ Լինդեմանի երգեր
Կատեգորիա:Ռամշտայնի երգեր
Պաուլ Լանդերս

**Պաուլ Լանդերս** (, ի ծնե անվանումը՝ Հայկո Պաուլ Հիրշե (, ), գերմանական հանրաճանաչ Rammstein NDH-խմբի ռիթմ-կիթառահարն է։

## Կենսագրություն
### Մանկություն
Պաուլի մանկությունը անցել է Բեռլինի Բաումշուլենվեգ թաղամասում, որը հայտնի էր միայն այնտեղ գտնվող դիահերձարանով։ Դպրոցում թերի էր սովորում և հաճախակի էր հիվանդանում։ Մեկ տարի ապրել է Մոսկվայում, ուր ԳԴՀ դեսպանությանը կից դպրոցում ռուսաց լեզուն է սովորել, որին մինչ այժմ էլ տիրապետում է։

Պաուլը ունի քույր, որն երեք տարով մեծ է, և դպրոցական տարիներին դաշնամուր նվագել է սովորել։ Պաուլը նույնպես փորձում էր դաշնամուր նվագել սովորել, սակայն նրա երաժշտության ուսուցչուհին դժգոհ էր տղայի վատ պահվածքից։ Հետո, ծնողների դրդմամբ, կարճ ժամանակ կլառնետի դասընթացների է հաճախել։

16 տարեկան հասակում խորթ հոր հետ հաճախակի վեճերի պատճառով լքում է հայրական տունը։

### Անձնական կյանքը
1980-ականների սկզբին Հիդենզե քաղաքում Լանդերսը հանդիպում է իր ապագա կնոջը՝ Նիկկի Լանդերսին (ծնված Լայպցիգում)։ Նրանք ամուսնացան 1984 թվականին և այդ ժամանակ Պաուլը իրեն վերցրեց կնոջ ազգանունը։ Դա երկար չտևեց, և շուտով նրանք ամուսնալուծվեցին։

Նրա և Իվոննա Ռայնքե համատեղ որդի Էմիլը ծնվել է 1990 թվականին։ Պաուլի երկրորդ երեխան՝ Լիլին ծնվել է 2001 թվականին՝ Ռամշթայն խմբի դիմահարդար Արիելլա Թրոսսից։ Այժմ Պաուլը բնակվում է Բեռլինում իր երկու երեխաների հետ միասին։

### Երաժշտական կարիերան
1983 թ. Լանդերսը՝ Ֆլակեի և Ալյոշա Ռոմպեի հետ համատեղ հիմնում է «Feeling B» փանկ-ռոկ խումբը։ 1986 թվականին մասնակցում է «First Arsch» խմբի ստեղծմանը՝ Թիլլ Լինդեմանի և Ռիխարդ Քրուսպեի հետ համատեղ։ Պաուլը նաև նվագում էր «Die Firma»-ն ու «Die Magdalene Keibel Combo» խմբերում։

1994 թվականին Լինդեմանը, Քրուսպեն ու բաս-կիթառահար Օլիվեր Ռիդելը մասնակցում և հաղթում են «Berlin Senate Metro Beat Contest» մրցույթում, որը իրենց հնարավորություն տվեց մասնագիտական ստուդիայում ձայնագրեն 4 դեմո-երգեր։ Շուտով նրանց են միանում Լանդերսն ու Ֆլակեն, և այսպես հիմնվում է Ռամշթայն խումբը։

## Կիթառներ
* Gibson Paul Landers Signature Les Paul (2011-2012 թթ. համերգներին նրա հիմնական կիթառը).
* Gibson Les Paul Studio EMG.
* ESP Eclipse II White.
* ESP Eclipse PL.
* Music Man Axis (օգտագործում էր 1994-2004 թթ.)
* Gibson Les Paul Studio

## Ձայնադարան
;Feeling B խմբի կազմում
* 1989 - Hea Hoa Hoa Hea Hea Hoa
* 1991 - Wir kriegen euch alle
* 1993 - Die Maske des Roten Todes
* 2007 - Grün & Blau

; Rammstein խմբի կազմում՝
* 1995 - Herzeleid (Սրտախտ)
* 1997 - Sehnsucht (Կարոտ)
* 2001 - Mutter (Մայր)
* 2004 - Reise, Reise (Ճանապարհորդություն, ճանապարհորդություն)
* 2005 - Rosenrot (Վարդագույն վարդ)
* 2006 - Völkerball
* 2009 - Liebe ist für alle da (Սերը բոլորի համար է)

## Ծանոթագրություններ

## Արտաքին հղումներ
Internet Movie Database

Կատեգորիա:Գերմանիայի ռոք երաժիշտներ
Կատեգորիա:Ռամշտայնի մասնակիցներ
Կատեգորիա:1964 ծնունդներ
Կատեգորիա:Դեկտեմբերի 9 ծնունդներ
Կատեգորիա:Գերմանացի կոմպոզիտորներ
Կատեգորիա:Գերմանացի երաժիշտներ
Կատեգորիա:Կիթառահարներ
Կատեգորիա:Գերմանացի երգիչներ
Կատեգորիա:Բեմական կեղծանուններ
Նովել

**Նովել**, **նորավեպ** ( - «նորություն»), պատմողական պրոզայիկ ժանր, համեմատաբար սեղմ ծավալի արձակ ստեղծագործություն, որն ունի դեպքերի ընթացք (սյուժե) և կերպարներ։ Սրան բնորոշ են սուր, կարճ սյուժեն, պատմողական չեզոք ոճը, անսպասելի արդյունքը։ Երբեմն օգտագործվում է որպես պատմվածքի հոմանիշ կամ համարվում է նրա տարատեսակ։ Ժամանակակից գրականության մեջ նովելը և պատմվածքը հաճախ դժվար է սահմանազատել։

Նովելը ձևավորվել է վաղ Վերածնության շրջանում և իր դասական ձևով հանդես է եկել իտալացի Բոկաչչոյի «Դեկամերոն» գրքում (14-րդ դար)։ Նովելների հիմքում ընկած էր հասարակության բարձր խավի թերությունները երգիծող որևէ արտասովոր պատմություն կամ անեկդոտանման նորություն։ Իր հետագա զարգացման ընթացքում նորավեպն ընդլայնում է թեմատիկ ընդգրկման շրջանակները և դառնում արձակի տարածված ժանրերից մեկը։

Պատմվածքի նման նորավեպը ևս սակավաթիվ կերպարներ ունեցող փոքրածավալ երկ է, որը պատկերում է մարդկային կյանքի մեկ, համեմատաբար ավարտուն դրվագ։ Նրա բնորոշ առանձնահատկություններից են անսովոր սյուժեն, սուր բախումը, գործողության արագ զարգացումը և անսպասելի, կտրուկ վախճանը։ Բնության տեսարանների, առարկաների, հանգամանքների և հոգեվիճակների մանրամասն նկարագրություններ նովելի մեջ սովորաբար չեն լինում։

Համաշխարհային գրականության նշանավոր նովելիստներ են եղել Մոպասանը, Օ'Հենրին, Չեխովը, Մերիմեն։ Հայ գրականության մեջ մեծարժեք նորավեպեր են գրել Գրիգոր Զոհրապը («Զաբուղոն», «Ռեհան», «Ճեյրան», «Ճիտին պարտքը», «Այինկա», «Երջանիկ մահը», «Մեղա՜ տեր» և այլն), Ստ. Զորյանը («Վճռական մարդը», «Ցանկապատ», «Պապն ու թոռը», «Երկաթուղին» և այլն)։

## Տես նաև
* Պատմվածք

## Ծանոթագրություններ

Կատեգորիա:Էպիկական սեռի ժանրեր
Կատեգորիա:Գրական ժանրեր
Կատեգորիա:Գրական տերմինաբանություն
Կատեգորիա:Արձակ ստեղծագործություններ
Կատեգորիա:Լատիներեն բառեր և արտահայտություններ
Կատեգորիա:Իտալերեն բառեր և արտահայտություններ
Յորքի արքայադուստր Եվգենյա

**Արքայադուստր Եվգենյա Վիկտորիա Ելենան** (, ), Յորքի արքայազն Էնդրյուի դուստրը և Եղիսաբեթ II-ի թոռնուհին է։ Բրիտանական թագավորական ընտանիքի անդամ է։ Ծնվել է Լոնդոնում։ Նախնական կրթությունը ստացել է «Upton House School»-ում։ Վարում է երիտասարդական ակտիվ կյանք, չնայած թագուհու բազմաթիվ զգուշացումներին։

## Ծանոթագրություններ

Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:Բրիտանական թագավորական ընտանիք
Կատեգորիա:Վինձորներ
Յանին Յանսեն

**Յանին Յանսենը** (հոլանդերեն՝ Janine Jansen) հոլանդացի ջութակահարուհի է։ Ծնվել է 1978 թվականի հունվարի 7-ին՝ նիդեռլանդական Սուստ քաղաքում։ Նա համարվում է աշխարհի ամենատաղանդավոր ջութակահարուհիներից մեկը։

## Կյանքը և կարիերան
Յանսենը ծնվել է երաժիշտների ընտանիքում։ Հայրը և երկու եղբայրները երաժիշներ են՝ ջութակահար և թավջութակահար, իսկ մայրը դասական երգչուհի է։ Նա սկսել է ջութակ նվագել 6 տարեկան հասակից։ Եղել է Ֆիլիպ Հիշհորնի և Բորիս Բելկինի ուսանողը։ 12 տարեկան հասակում նա առաջին անգամ հանդես է եկել որպես սոլիստ՝ կատարելով Մաքս Բրուխի ջութակի կոնցերտը։ Այնուհետև աշխատել է տարբեր նվահախմբերի հետ։ Համերգներ է նվագել աշխարհի ամենամեծ նվագախմբերի հետ տարբեր հանրահայտ դիրիժորների գլխավորությամբ։ Բացի դասական րեպերտուարից Յանսենը նաև գերված է ժամանակակից կոմպոզիտորների գործերով։ Նա բարձր է գնահատում Բենջամեն Բրիտտենի արվեստը։ Կատարել է տարբեր շրջագայություններ Վալերի Գերգիևի, Պաավո Յաարվիի և այլ դիրիժորների հետ մեկտեղ։

Նա 2006 թվականին 25.000 հանդիսատեսի արջև հանդես է եկել Բեռլինի Ֆիլհարմոնիկ Նվագախմբի հետ միասին։ Ամեն տեղ բարձր է գնահատվում Յանսենի փայլուն կատարողական արվեստը։ Նա հայնտի է իր շատ էմոցիոնալ նվագով։ Շատ ժամանակ նա երկարացնում և սենտիմենտային երանգ է տալիս իր սոլոյին։
 
Բացի սոլիստի կարիերայից նա նաև հանդես է գալիս կամերային երաժշտության բնագավառում, տարբեր կատարողների հետ միասին։ Նա ունի իր սեփական երաժշտական փառատոնը Ութրեխթ քաղաքում։ Այս փառատոնի շրջանակներում նա հանդես է եկել թավաջութակահար Միշա Մաիսկիի և դաշնակահար Հաննես Միննաարի հետ կատարելով Անտոնին Դվորժակի դաշնամուրային տրիոն։ Նա կատարել է բազմաթիվ ձայնագրություններ։ 2008 թվականին նա ձայնագրել է Բեթհովենի և Բրիտտենի ջուտակի կոնցերտները։ Ձայնագրել է նաև Մենդելսոնի և Բրուխի ջութակի կոնցերտները։ Այս ձայնասկավառակի մեջ նաև տեղ է գտել Բրուխի ռոմանսը ալտի և նվագախմբի համար։ Յանսենը կատարել է ալտի պարտիան։ Նա ձայնագրել է նաև Բախի պարտիտները՝ սոլո ջութակի համար։

Այժմ Յանսենը նվագում է Ստրադիվարիուսի պատրաստած "Բառառե" ջութակը, որը նրան տրամադրել է Չիկագոյի Ստրադիավարիուսի անվան կազմակերպությունը։

## Ծանոթագրություններ

Կատեգորիա:Հոլանդացի ջութակահարներ
Կատեգորիա:Սուստ քաղաքում ծնվածներ
Տաբեա Ցիմմերման

**Տաբեա Ցիմմերման** (, ), գերմանացի ալտահարուհի։

## Կյանքը և գործունեությունը
Ցիմմերմանը ծնվել է 1966 թվականի հոկտեմբերի 8-ին գերմանական Լար քաղաքում։ Սկսել է ալտ (լարային նվագարան) նվագել շատ վաղ տարիքից՝ 3 տարեկանից։ 5 տարեկանից սկսել է նաև դաշնամուր նվագել։ Իր տաղանդը շատ շուտ աչքի է ընկել և նա գրավել է բազմաթիվ առաջին մրցանակներ տարբեր մրցույթներում՝ Շվեյցարիայում, Ֆրանսիայում, Հունգարիայում։ Այնուհետև նրան տրամադրել են Էտիեն Վատելոյի պատրաստած մի ալտ։ Նա հանդես է եկել տարբեր նվագախմբերի հետ միասին որպես մենակատար՝ Բեռլինի Ֆիլհարմոնիկ Նվագախումբ, BBC-ի Ֆիլհարմոնիկ Նվագախումբ, Փարիզի Նվագախումբ, Ֆրանկֆուրտի Նվագախումբ և այլն։ 
Կամերային երաժշտության բնագավառում նա հանդես է եկել Գիդոն Կրեմերի, Հայնց Հոլլիհերի և այլ երաժիշտերի հետ։ Նա կազմել է լարային քառյակ և հանդես է գալիս տարբեր քաղաքներում կատարելով Բեթհովենի և այլ կոմպոզիտորների ստեղծագործությունները։ 
Նրան որպես ժյուրի հրավիրում են տարբեր մրցույթների։

1994-ից 2004 թվականներին նա դասավանդել է Ֆրանկֆուրտի կոնսերվատորիայում։ Այնուհետև նրան առաջարկել են դասավանդել Բեռլինի Հանս Այսլերի անվան երաժշտական ակադեմիայում։ 
## Ընտանիք
Նա ամուսնացած է և ունի 3 երեխա։
## Ծանոթագրություններ

Կատեգորիա:Գերմանացի ալտահարներ
Կատեգորիա:Գերմանացի երաժիշտներ
Կատեգորիա:1966 ծնունդներ
Կատեգորիա:Հոկտեմբերի 8 ծնունդներ
Կատեգորիա:Գերմանացի մանկավարժներ
Asche zu Asche

**Asche zu Ashce** (), գերմանական Rammstein ինդաստրիալ-մետալ-խմբի երգն է։ Խմբի թվով ութերորդ սինգլն է, և երրորդը «Herzeleid» ալբոմից։ Թողարկվել է 2001 թ. հունվարի 15-ին Մոթոռ Մյուզիք լեյբլի կողմից։ Սկավառակը պարունակում է «Asche zu Asche» երգը և 5 երգ «Live aus Berlin» համերգից։ Սինգլը տարածվել է միայն Ավստրալիայում` Big Day Out փառատոնը ազդարարելու համար, որտեղ խումբը ելույթ է ունեցել։

## Կենդանի կատարում
Երգը կատարվում էր «Herzeleid», «Sehnsucht» և «Mutter» շրջագայությունների ժամանակ։ 2005-ի մայիսին համերգների երգացանկերում «Asche zu Asche»-ն փոխարինեց «Rein Raus» երգին և նվագվում էր մինչ «Reise, Reise» շրջագայության վերջը։ «Liebe ist für alle da» համերգներին երբեմն փոխարինում էր «Ich tu dir weh» երգին։ Ներկայումս երգը կատարվում է «Made in Germany 1995-2011» շրջագայության յուրաքանչյուր համերգին։
Asche zu Asche երգի ռիֆֆը

## Երգացանկ

## Արտաքին հղումներ
* [Երգի կատարումը [YouTube] կայքում]
* Երգի տեքստը և ռուսերեն թարգմանությունը de.lyrsense.com կայքւմ

Կատեգորիա:2001 սինգլներ
Կատեգորիա:Ռամշտայնի երգեր
Կատեգորիա:Թիլ Լինդեմանի երգեր
Աշվագհոշա

**Աշվագհոշա** (, )), հնդիկ բանաստեղծ, թատերագիր, բուդդայական պատրիարք, բուդդայականության քարոզիչ։ Գրել է դասական սանսկրիտով։ Համարվում է սանսկրիտով ստեղծագործած առաջին թատերագիրը և Կալիդասային նախորդած ժամանակաշրջանի հնդիկ մեծագույն բանաստեղծը։ Ըստ ավանդության ապրել է Կանիշկա թագավորի (I դար) օրոք, եղել նրա խորհրդականը։

## Ստեղծագործություն
Գրել է էպիկական, դրամատիկական և քնարական ստեղծագործություններ։ Գլուխգործոցը «Բուդդհաչարիաթա» պոեմն է, ուր ներկայացվում է Բուդդայի կյանքը։ Պոեմը հարուստ է պալատական կյանքի, բնության գունեղ պատկերներով։ Բուդդայական փիլիսոփայության մի շարք դրույթներն են շարադրված Աշվագհոշայի «Սաունդարանանդա» պոեմում։ Գրել է նաև «Շարիփութրաքարանա» ժողովածուն, որը մեզ է հասել չինարեն թարգմանությամբ։ Այնտեղ ամփոփված են խրատական բնույթի արձակ ու չափածո լեգենդներ։

## Ծանոթագրություններ

## Արտաքին հղումներ
* Պ. Ա. Գրինցեր, Մ.թ. առաջին դարի սանկրիտ գրականություն 

Կատեգորիա:Հնդիկ բանաստեղծներ
Կատեգորիա:Հնդիկ գրողներ
Կատեգորիա:Հնդիկ դրամատուրգներ
Կատեգորիա:Հնդիկ փիլիսոփաներ
Շահնշահ Ա

**Շահնշահ Ա** (), Զաքարյան՝ Սարգիս Մեծ Զաքարյանի ավագ որդի Զաքարե Բ Զաքարյանի որդին։ Հոր, հորեղբոր՝ Իվանե Ա Զաքարյանի և վերջինիս որդի Ավագ Զաքարյանի հետ մասնակցել է ինքնիշխան Զաքարյան Հայաստանի կառավարմանը, տոհմակիցների նման ծավալել ազգանպաստ քաղաքականություն։

Հայտնի է երկու որդիների անունները՝ Զաքարե Զաքարյան, որը հետագայում գլխատվել է մուսուլմանների կողմից ու Արդաշիր Զաքարյան, ով 1261 թվականին վաճառել է իր կալվածք հանդիսացող Անի քաղաքը հայ մեծահարուստ Սահմադինին ու իր հետ գործարքի մեջ մտած Սահիբ-Դիվանիի ու Քարիմանդինին։

## Ծանոթագրություններ

Կատեգորիա:Զաքարյաններ
Կատեգորիա:Հայ քաղաքական գործիչներ
Ոստիկանական պատմություն 4։ Առաջին հարվածը

**«Ոստիկանական պատմություն 4։ Առաջին հարվածը» **() ռեժիսոր Սթենլի Թոնգի ֆիլմերից, որի գլխավոր դերերը մարմնավորում են Ջեքի Չանը, Ջեքսոն Լյուն, Էննի Վուն, Բիլ Տունը, Յուրի Պետրովը, Նոնա Գրիշաևան, Ջոն Իվիսը, Տերի Վուն, Քրիստոֆեր Կազմարեկը, Էյլեն Սիթը։

ԿՀՎ-ի գործակալ Ջեքիին հանձնարարում են հետևել լրտեսուհի Նատաշային, որը ուղևորվում է Ուկրաինա։ Ջեքին հույս ունի տեսնել, թե ում հետ է հաղորդակցվում աղջիկը, բայց վերջինս թաքնվում է։ Ջեքին ընկնում է աղջկա հետքերով՝ սկզբում գնում է Ավստրալիա, այնուհետև Ռուսաստան։ Նրա գլխավոր խնդիրն է կենդանի մնալ և գտնել Նատաշայի հանցակցին՝ Յուրիին, որը գողացել է մարտական հրթիռի գլխիկը։ Յուրիին դուրս է գալիս, որ վերջինս սիրեկանն է և նախկինում ԿՀՎ-ի գործակալ է եղել։ Նրան իր կողմնակիցն է դարձրել ԿՀՎ-ի աշխատակից Եգորովը, որը նախկինում եղել է ռուսական մաֆիայի պարագլուխ։

## Ծանոթագրություններ

## Արտաքին հղումներ
* 
* 

Կատեգորիա:1990-ականների անգլերեն ֆիլմեր
Կատեգորիա:1990-ականների ռուսերեն ֆիլմեր
Կատեգորիա:1995 ֆիլմեր
Կատեգորիա:Արկածային ֆիլմեր
Կատեգորիա:Թրիլեր ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Կատեգորիա:Ուկրաիներեն ֆիլմեր
Կատեգորիա:Ստենլի Տոնգի ֆիլմեր
Կատեգորիա:Քրեական ֆիլմեր
Կատեգորիա:Ռուսաստանում նկարահանված ֆիլմեր
Կատեգորիա:Ֆիլմեր ԿՀՎ-ի մասին
Sky Is Over

**Sky is over**, ամերիկահայ ռոք-երաժիշտ Սերժ Թանկյանի երգն է Elect the Dead ալբոմից։ Թողարկվել է առանձին սինգլով 2008 թ. մարտի 31-ին։ Նկարահանվել է տեսահոլովակ, որի ռեժիսորն է Թոնի Պետրոսյանը։

## Երգացանկ
* Բոլոր երգերի հեղինակն է Սերժ Թանկյանը.
### Radio Edit promo single

### 2 Track promo

### Official UK CD single

### Թվային ներբեռնման սինգլ

## Չարթեր

## Ծանուցումներ
[Տեսահոլովակը [YouTube] կայքում]

Կատեգորիա:2008 սինգլներ
Կատեգորիա:Սերժ Թանկյանի երգեր
Վոյնիչի ձեռագիր

**Վոյնիչի ձեռագիր** (), անծանոթ հեղինակի, անծանոթ լեզվով, մոտ 600 տարի առաջ գրված խորհրդավոր գիրք։

Ըստ ռադիոածխածնային վերլուծության հաստատվել է, որ ձեռագիրը ստեղծվել է 1404-ից 1438 թվականների արանքում։ Ձեռագրում քաղաքի միայն մեկ ռեալիստական պատկեր կա, որտեղ պատկերված է ծիծեռնակի պոչ հիշեցնող ատամներով ամրոցի պատ։ 15-րդ դարի սկզբին նմանատիպ կառույցներ կային միայն Իտալիայում։

Վոյնիչի ձեռագիրը փորձել են վերծանել բազմաթիվ անգամ, բայց մինչ այժմ ապարդյուն։ Միակ կարևոր եզրակացությունը, որին հանգել են մասնագետները, այն է, որ գիրքը գրված է արհեստական լեզվով, որը հստակ տրամաբանական կառուցվածք ունի։

## Անվան ծագումնաբանություն
Գիրքն անվանված է Միխայիլ Ուիլֆրեդ Վոյնիչի՝ հայտնի գրող Էթել Լիլիան Վոյնիչի ամուսնու անվամբ, որն այս գիրքը ձեռք է բերել 1912 թվականին։ Այժմ գիրքը գտնվում է Եյլի համալսարանի Բեյմեկի հազվագյուտ գրքերի և ձեռագրերի գրադարանում։

## Նկարագիր
Գիրքն ունի 240 բարակ մագաղաթյա թերթ։ Շապիկին ոչ մի գրվածք կամ նկար չկա։ Թերթերի չափսը 15×23 սմ է, գրքի հաստությունը մոտ 3 սմ է։ Էջերի համարակալումը (որը հավանաբար կատարվել է գիրքը գրվելուց շատ հետո) ցույց է տալիս, որ մոտ երեսուն էջ բացակայում է։ Գիրքը գրված է ձախից աջ, առկա են մոտ 170.000 նշաններ։ Համարակալած էջերի քանակը 272 է։ Գիրքը գրված է փետուրով և նրանով էլ կատարված են նկարները։ Նկարները կոպտորեն ներկված են։ Հավանաբար ներկել են գիրքը գրելուց բավականին ուշ։ 
մինի|աջից|Բաժինը, որը պատկերում է բույսեր

### Ձևավորումը և բաժինները
Բացառությամբ գրքի վերջին բաժնի, բոլոր էջերը նկարազարդված են։ Դատելով նկարներից գիրքը մի քանի բաժիններ ունի, որոնք իրարից տարբերվում են ոճով և բովանդակությամբ։ 
* Բուսաբանական 
* Աստղագիտական
* Կենսաբանական
* Տիեզերագիտական
* Դեղագործական
* Դեղատոմսեր

## Վերծանման փորձեր
Երկար տարիներ գաղտնագրություն ուսումնասիրողները փորձել են վերծանել տեքստը, սակայն ապարդյուն։ Գրքի ապակոդավորմամբ զգաղվել է նաև հայտնի գաղտնագրող Նյուբոլդը, որը հայտնի է Առաջին համաշխարհային պատերազմի ժամանակ գաղտնագրերի վերծանումով։ Նա շուրջ յոթ տարի փորձել է վերծանել «Վոյնիչի ձեռագիրը»։ Ըստ նրա՝ վերծանման բանալին վերջին նախադասությունն է, որը, ըստ Նյուբոլդի վարկածի, հետևյալն է․ «Դու տվեցիր ինձ բազմաթիվ դռներ»։ Այս նախադասությունը գրված է մյուս նշաններից տարբեր նշաններով, ինչն էլ թույլ է տալիս կարծել, որ նրա հիմքում է ընկած մյուս նշանների բացահայտումը։ Գիրքը հասանելի է բոլորին. այն ամբողջությամբ տեղադրված է համացանցում, որն էլ բոլորին հնարավորություն է տալիս իրենց ուժերը փորձել աշխարհի ամենաառեղծվածային գիրքը վերծանելու գործում։

## Տես նաև
*Կոդեքս Սերաֆինիանուս

## Ծանոթագրություններ

Կատեգորիա:Եյլի համալսարան
Կատեգորիա:Խորհրդավոր իրադարձություններ
Կատեգորիա:Չվերծանված գրեր
Վինդոուզ 8

**Վինդոուզ 8** (, արտասանվում է ), հայտնի օպերացիոն համակարգ է, որը եկավ փոխարինելու Վինդոուզ 7 -ին։ Օպերացիոն համակարգը լույս է տեսել 2012 թ.-ի հոկտեմբերի 26-ին և կարճ ժամանակում մեծ հաջողությունների հասել։ Նրա մեջ մտել են մի քանի փոփոխություններ, որոնք նախորդ ՕՀ-ում տեղ չեն գտել։ Նոր ՕՀ ունի փոփոխված ինտերֆեյս ու մի շարք փոփոխություններ ՕՀ-ի հիմքում ընկած ծրագրերում։ Սակայն նրանից հանված են մի շարք ծրագրեր-օրինակ «Վինդոուզ փոստարկղ», «Վինդոուզ ֆոտոալբոմ», «Վինդոուզ կինո-ստեղծիչ» և այլն։ Համակարգը ունակ է մուլտիթաչ կառավարման (ցուցադրվել է TechEd'08 կոնֆերենցիայի ժամանակ)։ Առկա են 132 նկարներ, որոնցից յուրաքանչյուրը խորհրդանշում է մեկ առանձին երկիր։ Windows 8-ի առավելություններից մեկը Win 7-ի համար նախատեսված դրայվերների հետ համապատասխանությունն է։ Փոփոխված տեսք ունի Մեդիա-Նվագարկիչը, որը սակայն դեռ Blue-Ray սկավառակների հետ անհամատեղելի է։

## Ձևավորման ենթատեսակներ
Առկա են հետևյալ ձևերը․

* **Վինդոուզ 8 Պարզեցված** - անհասանելի են Windows Flip 3D-ը և թափանցիկությունը։

Կատեգորիա:Օպերացիոն համակարգեր
Կատեգորիա:Մայքրոսոֆթ
Կատեգորիա:2012 մշակված ծրագրային ապահովում
Միացյալ Թագավորության ճարտարապետություն

[մինի|աջից|Բրիտանական ճարտարապետությունը ձևավորվել է ճարտարապետական ոճերի համակցությունից։<br />'''Վերևում`''' Խորհրդարանի շենքը [Հյուսիսային Իռլանդիայում**Կենտրոնում` ձախից`** Մերի Էքս երկնաքերև Ս. Անդրեյի եկեղեցին **Կենտրոնում` աջից`** Ռոչդեյլի քաղաքապետարանի շենքը **Ներքևում` ձախից** Բալմորալ հոթելը **Ներքևում` աջից`** Պեմբրուկ ամրոցը**]]
**Միացյալ Թագավորության ճարտարապետությունը** կամ **Բրիտանական ճարտարապետությունը''' ձևավորվել է ճարտարապետական ոճերի էկլեկտիզմական համակցությամբ՝ սկսած այն շինություններից, որոնք եղել են նախքան Միացյալ Թագավորությունը, օրինակ՝ հռոմեական ճարտարապետությունը, մինչև 21-րդ դարի ժամանակակից ճարտարապետությունը։ Անգլիայում կարելի է տեսնել ճարտարապետական ինքնատիպ լուծումների նմուշներ, բայց և Իռլանդիան, Շոտլանդիան և Ուելսը նույնպես նպաստել են ունիկալ ճարտարապետական կառույցների շինությանը և ընդհանուր առմամբ բոլորն էլ մեծ դեր են խաղացել ճարտարապետության պատմության մեջ։ Չնայած Միացյալ Թագավորությանը հասած նախապատմական և կլասիկ շինությունների՝ բրիտանական ճարտարապետությունն սկսվում է առաջին անգլոսաքսական եկեղեցիների շինարարությամբ, որն սկսվել է Ավգուստին Կենտեբերիացու գալուց հետո Մեծ Բրիտանիա կղզում 597 թ.-ին։ Նորմանական ճարտարապետությունը ձևավորվեց 11-րդ դարում, և սկսեցին կառուցվել մեծ թվով եկեղեցիներ և ամրոցներ ողջ Մեծ Բրիտանիայում և Իռլանդիայում, որպեսզի նորմանները կարողանան ուժեղացնել իրենց ազդեցությունը։ Անգլիական գոթական ճարտարապետությունը, որը ծաղկել է 1180 թ.-ից մինչև 1520-ական թթ.-ը, ներմուծվել է Ֆրանսիայից, բայց արագ ձեռք է բերել իր սեփական ունիկալ առանձնահատկությունը։

Միացյալ Թագավորությունով մեկ լիքն են միջնադարյան ճարտարապետության նմուշները՝ քարե մեծ դղյակների տեսքով։ Ավելի մեծ կոնցենտրացիաներով դղյակների ու ամրոցների կարելի է հանդիպել անգլաշոտլանդական սահմանի վրա, որոնք կառուցվել են սկսած 14-րդ դարից` Շոտլանդական անկախության պատերազմի ժամանակներում։ Վառոդի և թնդանոթի հայտնագործությունից հետո ամրոցները դարձան ավելորդ կառույց, և Անգլիական վերածննդի ժամանակաշրջանում մշակվեցին հայրենական ճարտարապետության նոր գեղարվեստական ոճեր` Թուդորյան ոճը, Անգլիական բարրոկոն, Թագուհի Աննայի ոճը և Պալադյան ոճը։ 
Գեորգիանյան, Շոտլանդական բարոնական և Նեոդասական ոճերը զարգացան Շոտլանդական լուսավորության շնորհիվ, և 1930-ականներից սկսած զարգանում է մոդեռիստական ոճի ճարտարապետությունը Ուելսի արքայազն Չարլզի հովանավորության ներքո։

Միացյալ Թագավորությունից դուրս Բրիտանական ճարտարապետությունն իր ազդեցությունն է թողել Հնդկաստանի, Բանգլադեշի և Պակիստանի վրա, որպես հետևանք 19-րդ դարի Բրիտանական գաղութի։ Լահոր, Մումբայ, Կալկաթա, Դաքքա և Չիթագոնգ քաղաքներում կան բրիտանական ոճով կառուցված նավահանգիստների, ադմինիստրատիվ շենքեր և երկաթուղային կայարաններ։ Միացյալ Թագավորությունում որոշ շինություն մտցրվել են, այսպես ասած, «Ազգության համար նշանավոր շինություններ» ցանկում, որպեսզի նրանք ոչ սանկցիավորված փոփոխության չենթարկվեն։ 1947 թ.-ին Միացյալ Թագավորությունում ստեղծվել է թվարկված շինությունների ցանկը, որտեղ ընդգրկվել են ավելի քան կես միլիոն շինություններ։ Այդ բոլոր շինություններն ունեն ինքնատիպ ճարտարապետական ոճ, պատմական և ազգային նշանակություն։

## Ծանոթագրություններ

Կատեգորիա:Բրիտանական մշակույթ
Կատեգորիա:Բրիտանիայի ճարտարապետություն
Ռոքսթեդի

մինի|սկա/ոքսթեդի ռիթմ
**Ռոքսթեդի** («rock steady»,« rock-steady»), երաժշտական ուղղություն, որը ստեղծվել է Ճամայկայում 1960-ական թթ.(1966 թ.)։Ստեղծման ժամանակով այն հաջորդում է սկա ժանրին և նախորդում ռեգիին։ Անվանումն ստացել է պարի տեսակից, որը նշվում է Էլթոն Էլլիսի «Rock Steady» երգում։ Ռոքսթեդի ժանրում առաջին միջազգային հիթը "Hold me tight"-ն է համարվում՝ կատարված ամերիկացի երգիչ Ջոննի Նաշի կողմից(1968 թ.)։ Ուղղությունն ներառում է էլեմենտներ R&B-ից, ջազից, սկայից և այլ ժանրերից։ Մեծ ուշադրություն է դարձվում ստեղնաշարային գործիքներին և կիթառին։ Սկայի հետ համեմատած՝ այն ավելի դանդաղ և սահուն ռիթմեր է պարունակում։ Նույնիսկ լեգենդ գոյություն ունի, համաձայն որի 1966 թ. շատ շոգ է եղել և պարողները չեն կարողացել պարել այնպես արագ, ինչպես սկա ոճն է պահանջել...
Մյուս տարբերությունը տեքստերի բովանդակությունն էր։ Դրանք դարձան ավելի գաղափարախոսական.սկսեցին գովերգվել բարոյական արժեքները (սեր, ընկերություն, աշխատանք...) սովորական մարդկանց մատչելի
լեզվով, որն էլ հետագայում ժառանգվեց ռեգիի կողմից։

Ռոքսթեդին երկար կյանք չունեցավ՝ շատ շուտով փոխարինվելով ռեգիի (1960-ական թթ վերջ)։ Նշված ժամանակահատվածում Ճամայկայում անչափ պոպուլյար դարձավ ռաստաֆարական շարժումը, և ռեգիի միջոցով սկսեցին արտահայտել իրենց քաղաքական հայացքները, բողոքը և նպաստել աֆրոամերիկացիների գիտակցության զարթոնքին։ Իսկ Բոբ Մարլին էլ այն հասցրեց միջազգային չտեսնված ճանաչման և հռչակի։

## Ծանոթագրություններ

Կատեգորիա:Երաժշտական ոճեր
Աննե Նուրմի

**Աննե Նուրմի** (, ), ֆին երգչուհի, կոմպոզիտոր։

Պատանի հասակում երգել է եկեղեցական երգչախմբում և սովորել օրգան նվագել, ավելի ուշ սովորել դաշնամուր նվագել։ 1987-1993 թվականներին ֆինական Two Witches խմբի կազմի մեջ էր որպես դաշնակահար և երգչուհի։

1993 թ. Աննեն ծանոթանում է Թիլո Վոլֆի հետ, որից հետո լքում է Two Witches խումբը Լակրիմոսա նախագծին միանալու համար, որի հիմնական մասնակից է դառնում 1994 թ. սկզբին։ Սինթեզատոր նվագելուց և բեք-վոկալիստուհի լինելուց բացի Աննեն կարում է Լակրիմոսայի բեմական հագուստները։

Լակրիմոսայի կազմում Աննեն վեց երգի հեղինակ է՝
# «No Blind Eyes Can See» () - «Inferno» ալբոմից, 1995
# «Not Every Pain Hurts» () - «Stille» ալբոմից, 1997
# «Make It End» () - «Stille» ալբոմից, 1997
# «The Turning Point» () - «Elodia» ալբոմից, 1999 год
# «Senses» () - «Fassade» ալբոմից, 2001
# «A Prayer For Your Heart» () - альбом «Sehnsucht» ալբոմից, 2009

## Ձայնադարան
;Two Witches
* 1992 «Agony of the Undead Vampire, part II»
* 1993 «The Vampire's Kiss»

; Lacrimosa
* 1991 «Angst»
* 1992 «Einsamkeit»
* 1993 «Alles Lüge»
* 1993 «Satura»
* 1995 «Inferno»
* 1997 «Stille»
* 1999 «Elodia»
* 2001 «Fassade»
* 2003 «Echos»
* 2005 «Lichtgestalt»
* 2009 «Sehnsucht»
* 2012 «Revolution»

## Ծանուցումներ

Կատեգորիա:1972 ծնունդներ
Կատեգորիա:Լակրիմոսա
Կատեգորիա:Շվեյցարիայի ռոք երաժիշտներ
Կատեգորիա:Օգոստոսի 22 ծնունդներ
Կատեգորիա:Ֆինլանդիայի ռոք երաժիշտներ
Կատեգորիա:Ֆինն երգիչներ
Կատեգորիա:Ֆինն կոմպոզիտորներ
Հեսենյան ռադիոյի գլխավոր սրահ

**Հեսենյան ռադիոյի գլխավոր սրահ**, երաժշտական դահլիճ, նախկինում՝ հեռուստատեսության ստուդիա։ Գտնվում է Ֆրանկֆուրտում. Հեսենյան Ռադիոյի նախկին շտաբն է։ Այսօր գործում է որպես երաժշտական դահլիճ.

1957 թվականին այս սրահում անց է կացվել Եվրատեսիլ 1957 երգի մրցույթը։

մինի|աջից|Հեսենյան ռադիոյի գլխավոր ստուդիա

## Արտաքին հղումներ
* Հեսենյան ռադիոյի գլխավոր սրահ 
* Նկարներ Եվրատեսիլ 1957 երգի մրցույթից 

Կատեգորիա:Եվրատեսիլ երգի մրցույթի անցկացման վայրեր
Լեյլա Յոզեֆովիչ

**Լեյլա Յոզեֆովիչ** (անգլերեն՝ ), ամերիկացի ջութակահարուհի է։

Ծնվել է 1977 թվականի հոկտեմբերի 20-ին Տորոնտոյում։ Լեյլան ծնվել է Տորոնտոյում (Կանադա), բայց նրա ծնունդից քիչ անց ընտանիքը տեղափոխվել է Կալիֆորնիա (ԱՄՆ)։ Նրա հայրը ֆիզիկոս է, իսկ մայրը կենսաբան։ Լեյլան արդեն 3 տարեկան հասակում նվագում էր մի մանրակազմ ջութակ։ Այնուհետև իր ծնողների հետ մեկտեղ նա սովորում է Սուզուկիի ջութակի մեթոդը։ Այստեղ պարզվում է, որ նա ունի փայլուն լսողություն։ Հինգ տարեկանից նա լուրջ սկսում է զբաղվել ջութակով։ Նրա առաջին ուսուցիչը Աւդել Լուն է լինում։ Ութ տարեկանից նա սովորում է Քոլբուրնի երաժշտական դպրոցում, Ռոբերտ Լիփսեթի դասարանում։ Տասներեք տարեկան հասակից նա սովորում է Ֆիլադելֆիայի Քուրթիսի անվան երաժշտական ինստիտուտում, տարբեր վաստակավոր ջութակահարների դասարաններում։ Նա նվագել է տարբեր սիմֆոնիկ նվագախմբերում կատարելով բազմաթիվ շրջագայութուններ։ 1994 թվականին նա առաջին անգամ նվագում է Նյու Յորքի Քարնեջի Հոլում՝ կատարելով Չայկովսկու ջութակի կոնցերտը (դիրիժոր՝ Նեվիլլ Մարիներ)։ Նույն թվականին նա պայմանագիր է ստորագրում Ֆիլիփս Քլասսիկի հետ և ձայնագրում է Յան Սիբելիուսի և Պյոտր Իլյիչ Չայկովսկու ջութակի կոնցերտները՝ նույն դիրիժորի գլխավորությամբ։ Նա նաև տարված է ժամանակակից կոմպոզիտորների ստեղծագործություններով։ Բացի դասական րեպերտուարից նա նաև կատարում է ջազ և բազմաթիվ իմպրովիզացիաներ։ Կատարելով տարբեր շրջագայություններ նա կատարել է նոր կոմպոզիտորների գրած կոնցերտներ՝ տարբեր նվագախմբերի հետ միասին։ Բացի ամերիկայան նվագախմբերից, նա նաև հանդես է եկել տարբեր եվրոպական նվագախմբերի հետ՝ Լոնդոնի Սիմֆոնիկ Նվագախումբ, Լայպցիգի և Մյունխենի նվագախմբեր, Չեխիայի նվագախումբ և այլն։ Հանդես է եկել աշխարհի բոլոր ծայրերում։ Լեյլան պարգևատրվել է բազմաթիվ ամերիկյան մրցանակներով։ Նա նվագում է 1708 թվականին պատրաստած Ստրադիվարիուսի "Ռուբի" ջութակը և 1739 թվականի Գվարներիուս դել Ջեզուի պատրաստած "Էբերսոլթ" ջութակը։ Նա ձայնագրել է բազմաթիվ ձայնասկավառակներ։
Ջարեդ Պադալեկի

**Ջարեդ Տրիստան Պադալեկի** (, ), լեհական արմատներով ամերիկացի դերասան է։ Հայտնի է դարձել խաղալով «Գիլմոր աղջիկները» և «Գերբնականը» հեռուստասերիալներում խաղացած դերերով։

## Կենսագրություն
Ջարեդ Պադալեկին ծնվել է 1982 թվականի հուլիսի 19-ին Տեխասի Սան Անտոնիո քաղաքում։ Հայրը՝ Ջերալդ Պադալեկին, հարկային հաշվապահ էր, իսկ մայրը՝ Շերոն Քեմմերը, ուսուցչուհի։ Ունի ավագ եղբայր՝ Ջեֆֆ և կրտսեր քույր՝ Մեգան։ 12 տարեկան հասակից Ջարեդը սկսել է դերասանական արհեստի դասընթացներ հաճախել։ Սովորել է Սան Անտոնիոյի «Ջեյմս Մեդիսոն» դպրոցում։ 1999 թ. Պադալեկին հաղթեց «Claim To Fame» մրցույթը, որի հետևանքով իրավունք ձեռք բերեց «Teen Choice Award» մրցանակաբաշխության ժամանակ մրցանակներ շնորհելու, և այստեղ հանդիպեց իր ներկայիս գործակալին։ Դպրոցն ավարտելուն պես, 2000 թվականին, Ջարեդը տեղափոխվում է Լոս Անջելես, դերասանական կարիերան շարունակելու համար, սակայն մինչ այդ նախատեսում էր ընդունվել Տեխասի համալսարան։

Ջարեդ Պադալեկիի առաջին դերասանական աշխատանքն էր 1999 թվականի  նկարահանված «A Little Inside» երկրորդական կարգի դերը։ 2000 թվականին ստանձնել է Դին Ֆորեսթերի դերը հայտնի «Գիլմոր աղջիկները» հեռուստասերիալում, և նկարահանվել է այնստեղ մինչ 2005 թվականը։ 2005 թվականին մասնակցել է քասթինգի «Գերբնականը» սերիալում նկարահանվելու համար, և ստացել է Սեմ Վինչեսթերի գլխավոր դեր, որում խաղում է մինչ այժմ։

## Ֆիլմագրություն
* «Ուրբաթ, 13» (2009)
* «Վախի տունը» (2007)
* «The Christmas Cottage» (2008)
* «Գերբնականը» (2005-2020), հեռուստասերիալ
* «Cry Wolf»' (2005)
* «House of Wax» (2005)
* «Ֆենիքսի թռիչքը» (2004)
* «New York Minute» (2004) 
* «Երիտասարդ ՄաքԳիվեր» (2003)
* «Cheaper by the Dozen» (2003), տիտրերում նշված չէ
* «Անվերջ լույսի օղակը» (2002) 
* «Գիլմոր աղջիկները» (2000-2005) հեռուստասերիալ
* «Տանից մոտ» (2001)
* «Լռակյաց վկան» (2000)
* «A Little Inside» (1999)

## Ծանոթագրություններ

## Արտաքին հղումներ
* [Ջարեդ Պադալեկին [Internet Movie Database] կայքում]
* Ջարեդ Պադալեկին tv.com կայքում 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի մոդելներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ լեհական սերմամբ
Կատեգորիա:Դերասաններ այբբենական կարգով
Հին հռոմեական ճարտարապետություն

**Հին հռոմեական ճարտարապետությունը** որոշ ասպեկտներ է վերցրել Հին Հունաստանի ճարտարապետությունից և ստեղծել է իր ճարտարապետական ոճը։ Հռոմեացիները պարտական են իրենց Էտրուսկյան հարևաններին, որոնք հարուստ գիտելիքներ տվեցին ճարտարապետական լուծումների համար։ Դա հիմնականում կամարների շինարարությունն էր և հիդրավլիկան։ Ավելի ուշ Հռոմի ճարտարապետությունը շատ տարրեր վերցրեց Հունաստանից և Ֆինիկիայից, քանի որ գտնվում էր նրանց տիրապետության տակ։ Որպես օրինակ կարելի է բերել հռոմեական վիլլաների տրիկլինիաները։

## Ճարտարապետության խոշոր գլուխգործոցներ
Հռոմեական պետության կազմավորման օրրանը հանդիսացել է Տիբեր գետի հովտում Էտրուրիայի (Օստիա Անտիկա) և Կամպանիայի միջև ընկած Լացիումը, ուր ապրում էին լատինները։

### Պոմպեյի ամֆիթատրոն
Հռոմեական ճարտարապետության խոշոր կառույցներից էր Պոմպեյի ամֆիթատրոնը, որը տեղադրված էր քաղաքի արևելյան ծայրինԼ Այն մեզ հասած այս տիպի հասարակական շենքերից ամենահինն է։ Ունեցել է 15.000 տեղ։ Կառուցվել է մ. թ. ա. 70 թվականին։ Կառուցման համար միջին մասից որոշ քանակությամբ հող է հանվել ու լցվել ձվաձև պարագծով։ Նստելու տեղերն արված են բնական հողի մասամբ նաև լիցքի վրա։ Երկու կողմից հարավային և արևելյան լիցքը հենվում է քաղաքապարիսպների վրա, այսինքն քաղաքապարիսպները ամֆիթատրոնի համար հենապատերի դեր էին կատարում, իսկ մյուս կողմից՝ օվալային պարագիծ ունեցող պատերի վրա։

Նեղ միջանցքները տանում էին դեպի ամֆիթատրոն։

### Հերկուլեսի տաճար

Հերկուլեսի տաճարը գտնվում է Հռոմում, Տիբերի մոտկայքում։ Ըստ տիպի իտալական տաճար է, հելլենիստական որոշ գծերով։ Կառուվել է մ․թ․ա 120 թվականին, մի բարձր ժայռածերպի գլխին, որտեղից բացվում են գեղեցիկ տեսարաներ դեպի քաղաքը և ծովը։ Հռոմի առաջին շինություններից է, որ գրեթե ամբողջությամբ մարմարից է։

Չափերն են՝ 6,64 X 6,76 մ։ Փոքր չափերի այս տաճարը պատկանում է պրոստիլոս տիպին, ճակատային կողմից խորը սյունասրահով՝ բաղկացած երկու շարք դորիական սյուներից՝ 4 -ական յուրաքանչյուր շարքում։
## Պատկերասրահ


Պատկեր:Temple of hercules victor olivarius.jpg|Հերկուլես Անհաղթի տաճար ()
Պատկեր:Colosseum in Rome, Italy - April 2007.jpg|Կոլիզեյը Հռոմում, Իտալիա
Պատկեր:AcueductoSegovia edit1.jpg|Սեգովայի ջրանցույցը Իսպանիայում
Պատկեր:Pont du Gard HDR.jpg|Պոն դյու Գարը, Հին Հռոմեական ջրանցույց կամուրջ հարավային Ֆրանսիայում
Պատկեր:Պոմպեյի հատակագիծը.jpg|Պոմպեյի ամֆիթատրոնի հատակագիծ 


## Տես նաև

Հռոմեական թատրոններ (կառուցվածք)

Կատեգորիա:Հին հռոմեական մշակույթ
Կատեգորիա:Ճարտարապետական ոճեր
Կատեգորիա:Հին Հռոմի ճարտարապետություն
Կատեգորիա:Ճարտարապետության պատմություն
Կատեգորիա:Իտալիայի ճարտարապետություն
Կատեգորիա:Արվեստի պատմություն
Կատեգորիա:Մշակույթի պատմություն
Կատեգորիա:Քաղաքակրթություններ
Hold On Be Strong

**Hold On Be Strong**, նորվեգացի երգչուհի Մարիա Հյուկոս Սթորենգի երգն է Եվրատեսիլ 2008 երգի մրցույթի համար։ Երգի բառերի հեղինակն է Միրա Կրեիգը։

Երգը մրցույթի եզրափակիչ փուլում զբաղեցրել է 5-րդ հորիզոնականը 182 միավորով։


Կատեգորիա:Նորվեգիայի երգերը Եվրատեսիլ երգի մրցույթում
Pro Evolution Soccer 2013

**Pro Evolution Soccer 2013** (կրճատ՝ *PES 2013*), համակարգչային խաղ, որը մշակել է Konami կազմակերպությունը սպորտային սիմուլյատոր ժանրով։ Խաղը շարունակում է Pro Evolution Soccer սերիան։

այժմ օգտագործվում են նոր վերսիսաներ որոնցից են՝ PES 2021, PES 2019, PES 2018

Pro Evolution Soccer 2021

## Արտաքին հղումներ
* Պաշտոնական կայք
* [մինի|1200x1200փքս|https://www.konami.com/efootball/ru/ <big>ՀՂՈՒՄ</big>]PES 2013 թրեյլեր

Կատեգորիա:2012 տեսախաղեր
Կատեգորիա:IOS խաղեր
Կատեգորիա:Windows տեսախաղեր
Ալան Սթիվել

**Ալան Սթիվել** (Alan Stivell, ի ծնե՝ **Ալան Կոշեվելու**, ), բրետոնացի երաժիշտ և երգիչ, կատարում է կելտական տավիղով սկսած 1970-ականների սկզբից, որի միջոցով նա վերակենդանացրել է կելտական, մասնավորապես բրետոնական տավիղը և ընդհանուր մշակույթը, դարձնելով կելտական երաժշտությունը համաշխարհային էթնիկական երաժշտության մասնիկը։

## Ծանոթագրություններ

Կատեգորիա:Ֆրանսիացի երաժիշտներ
Ֆիորենտինա

**Ֆիորենտինա** (), իտալական ֆուտբոլային ակումբ Ֆլորենցիա քաղաքից։ Ակումբը հիմնադրվել է 1926 թվականին և ներկայումս հանդես է գալիս Սերիա A-ում։ Իր գոյության հիմնական մասը Ֆիորենտինան անցկացրել է Իտալիայի բարձրագույն դիվիզիոնում․ ընդամենը 4 թիմ է ավելի շատ մրցաշրջան անցկացրել Սերիա A-ում։

Ֆիորենտինան 2 անգամ դարձել է Իտալիայի չեմպիոն՝ 1955-56 և 1968-69 մրցաշրջաններում։ Ակումբը նաև 6 անգամ հաղթել է Իտալիայի գավաթը և 1 անգամ՝ Իտալիայի սուպերգավաթը։ Բացի այդ, Ֆիորենտինան հաղթել է ՈՒԵՖԱ Գավաթակիրների գավաթը 1960-61 մրցաշրջանում և գրավել երկրորդ տեղը Եվրոպական գավաթում 1956-57 մրցաշրջանում՝ եզրափակչում պարտվելով Ռեալ Մադրիդին։ 1989-90 մրցաշրջանում Ֆիորենտինան հասավ ՈՒԵՖԱ Գավաթի եզրափակիչ, սակայն պարտվեց Յուվենտուսին։

Ֆիորենտինան եվրոպական 13 թիմերից է, որոնք խաղացել են բոլոր 3 գլխավոր մայրցամաքային մրցաշարերի եզրափակիչներում․ Չեմպիոնների Լիգայի (1956-57), ՈՒԵՖԱ Գավաթակիրների գավաթի (1960-61 և 1961-62) և ՈՒԵՖԱ Գավաթի (1989-90)։

1931 թվականից ի վեր Ֆիորենտինան իր տնային խաղերն անցկացնում է Ստադիո Արտեմիո Ֆրանկի մարզադաշտում, որը ներկայումս տեղավորում է 43․147 հանդիսական։ Ֆիորենտինան հայտնի է *Viola* մականունով, որը նրան տրվել է ավանդական մանուշակագույն մարզահագուստի համար։

## Նվաճումներ

### Ազգային
* **[[Սերիա A (Իտալիա)|Սերիա A]]**
** **Հաղթող (2)․** 1955–56; 1968–69
** *Երկրորդ տեղ (5)․* 1956–57; 1957–58; 1958–59; 1959–60; 1981–82
* **[[Սերիա B (Իտալիա)|Սերիա B]]**
** **Հաղթող (3)․** 1930–31; 1938–39; 1993–94
* **[[Սերիա C2 (Իտալիա)|Սերիա C2]]** (որպես *Florentia Viola*)
** **Հաղթող (1)․** 2002–03
* **[[Ֆուտբոլի Իտալիայի գավաթ|Իտալիայի գավաթ]]**
** **Հաղթող (6)․** 1939–40; 1960–61; 1965–66; 1974–75; 1995–96; 2000–01
* **[[Ֆուտբոլի Իտալիայի սուպերգավաթ|Իտալիայի սուպերգավաթ]]**
** **Հաղթող (1)․** 1996
** *Երկրորդ տեղ (1)․* 2001

### Եվրոպական
* **[[ՈՒԵՖԱ Չեմպիոնների Լիգա|Եվրոպական գավաթ]]**
** *Երկրորդ տեղ (1)․* 1956–57
* **[[ՈՒԵՖԱ Եվրոպայի Լիգա|ՈՒԵՖԱ Գավաթ]]**
** *Երկրորդ տեղ (1)․* 1989–90
* **[[ՈՒԵՖԱ Գավաթակիրների գավաթ]]**
** **Հաղթող (1)․** 1960–61
** *Երկրորդ տեղ (1)․* 1961–62

## Արտաքին հղումներ
* Ֆիորենտինայի պաշտոնական կայքը
* Ֆիորենտինայի պաշտոնական Տվիտերի էջը
* Ֆիորենտինայի պաշտոնական Ինստագրամի էջը
* Ֆիորենտինայի պաշտոնական Ֆեյսբուքի էջը
* Ֆիորենտինայի պաշտոնական Գուգլ Պլուսի էջը
* Ֆիորենտինան transfermarkt-ում
* Ֆիորենտինան futbol24.com-ում
* Ֆիորենտինան soccerway.com կայքում

Կատեգորիա:Իտալական ֆուտբոլային ակումբներ
Կատեգորիա:1926 հիմնադրումներ Իտալիայում
Kill Rock'N'Roll

**«Kill Rock ’n Roll»**, ամերիկահայ System of a Down խմբի երգն է իրենց հինգերորդ՝ Hypnotize ալբոմից։ Որպես առանձին սինգլ թողարկվել է 2006 թ. հուլիսին։ Երգի հեղինակն է « Դարոն Մալաքյանը, և պատմվում է թե ինչպես նա մի գիշեր իր ավտոմեքենայով Ռոք-ն-Ռոլլ անունով ճագարին վրաերթի ենթարկել, որից իրեն շատ վատ է զգացել։

## Երգացանկ

## Ծանոթագրություններ

Կատեգորիա:2006 սինգլներ
Կատեգորիա:System of a Down երգեր
Ալֆա (տառ)

**Ալֆան** (հունարեն՝ άλφα), հունական այբուբենի առաջին տառն է։ Թվային արժեքն է՝ 1։ Առաջացել է փյունիկյան 20px տառից՝ ալեֆ, որը թարգմանաբար նշանակում է «ցուլ» և իր գրվածքով պատկերում է ցուլի գլուխ։ Այս տառից են առաջացել կիրիլիցայի և լատինական այբուբենի **A** տառերը։

## Օգտագործումը
Մեծատառ ալֆան՝ որպես նիշ, չի օգտագործվում, որովհետև գրվում է լատիներեն A մեծատառը։

Փոքրատառ α օգտագործվում է որպես նիշ նշելու համար՝
* Ուղիղ անկյունը (հունական մյուս տառերի հետ միասին),
* Ֆիզիկայում՝
** Անկյունային արագացումը
** Ջերմատվության գործակիցը,
** Ալֆա-մասնիկները, ալֆա ճառագայթումը և ալֆա-տրոհումը,
** Նուրբ կառուցվածքի հաստատունը,
** Կլանման գործակիցը
* Աստղագիտության մեջ՝
** Համաստեղության ամենապայծառ աստղերը (օրինակ՝ Կենտավրոսի ալֆան
** Ուղիղ ծագման, RA՝ երկնային կոորդինատներից մեկը,
* Լյամբդա հաշվման ժամանակ α-կոնվերսիան,
* Ներքին ռմբաձգաբանության վառոդային գազերի գործակիցը,
* Անսահման փոքր ֆունկցիան/հաջորդականությունը մաթեմատիկական անալիզում։

## Համագրություններ
* Հայկական՝ **Ա**
* Կիրիլիցայի՝ **А**
* Լատինական՝ **A**
* Թամիլական՝ **௮**
* Վրացական՝ **ა**
* Եբրայական՝ **א**

## Տես նաև
* Հունական այբուբեն
Վեց օր, յոթ գիշեր

**«Վեց օր, յոթ գիշեր» **(), ռեժիսոր Այվեն Ռայթմանի ֆիլմերից, որի գլխավոր դերերը մարմնավորում են Հարիսոն Ֆորդը, Էն Հեչը, Դևիդ Շվիմերը, Ժակլին Օբրադորսը, Տեմուերա Մորիսոնը, Էլիսոն Ջեննին, Դուգլաս Ուեսթոնը, Կլիֆ Կյորտիսը, Դենի Տրեհոն, Բեն Բոուդը։

Ոչ մեծ ինքնաթիռը վթարի է ենթարկվում անմարդաբնակ կղզու վրա։ Քաջարի օդաչուն և հմայիչ ուղևորուհին դառնում են անմարդաբնակ հայտնվում են մեն մենակ վայրի բնության գրկում։ Նրանք ճարահատյալ դեռ փորձեր են կատարում աշխարհին հայտնելու իրենց գտնվելու վայրի մասին, բայց չգիտեն, որ իրենց այլևս չեն որոնում։ Վերջապես երեք օր անց նրան հորիզոնի վրա մի նավ են նկատում։ Բայց ճակատագիրը այս անգամ էլ երես է թեքում նրանցից։ Պարզվում է, որ նավը լիքն է մինչև ատամները զինված ծովահեններով։ Հիմա հերոսներին մնում է փրկվել նաև ծովահեններից, քանի որ նրանք ակամայից դարձել են նրանց հանցանքի վկաները։

## Ծանոթագրություններ

## Արտաքին հղումներ
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1998 ֆիլմեր
Կատեգորիա:20-րդ դարի ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Այվեն Ռայթմանի ֆիլմեր
Կատեգորիա:Գերմաներեն ֆիլմեր
Կատեգորիա:Ֆիլմեր ծովահենների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Ջրաշխարհ (ֆիլմ)

**«Ջրաշխարհ» **(), ռեժիսորներ Քևին Ռեյնոլդսի և Քևին Քոսթների համատեղ ֆիլմը, որի գլխավոր դերերը մարմնավորում են Քևին Քոսթները, Դենիս Հոփերը, Ջինն Տրիփլհորնը, Թինա Մաժորինոն, Մայքլ Ջիտերը, Ջեք Բլեքը, Կիմ Քոութսը, Չայմ Ջիրաֆին, Ռիկ Ավիլեսը, Ռ.Դ. Կոլը։

## Սյուժե
Հեռավոր ապագայում, երբ բոլոր բևեռային ձյուները հալվել են, Երկիրը ծածկվել է ջրով։ Հեղինակները մեզ տանում եմ մի ֆանտաստիկ աշխարհ, որը բնակեցված է ջրի վրա ապրող սակավաթիվ մարդկանցով։ Նրանց համար ամենաթանկը խմելու ջուրն է, հողը, ուտելիքը և ծխախոտը։ «Ծխողների» ավազակախումբը թալանում է, սպանում և մարդկանց վերածում են ստրուկների։ Նրանց ներքին այրման շարժիչներ են օգտագործում։ Միայն Քևին Քոսթներն է, որ լողում է ինքն իրեն՝ իր ֆանտաստիկ նավակի վրա։ Բայց այս բոլոր մարդկանց միավորում է մի բան։ Նրանք բոլորն էլ փնտրում են ցամաք։ Իսկ գաղութներից մեկում ապրում է մի գեղեցիկ կին և մի աղջնակ, որի մեջքի վրա դաջված է ցամաքի քարտեզը։ Այդ իմանալով «ծխողները» հարձակվում են գաղութի վրա և փորձում են գողանալ աղջկան։ Այդ ժամանակ այդտեղ էր Քոսթների հերոսը և նա ակամայից սատար է կանգնում աղջկան։

## Դերերում
*Քևին Քոսթներ - Ծովագնաց
*Դենիս Հոփեր - Դյակոն
*Ջինն Տրիփլհորն - Հելեն
*Թինա Մաժորինո - Էնոլա
*Մայքլ Ջիտեր- Ծերուկ Գրեգոր
*Ջեք Բլեք - օդաչու
*Ռոբերտ ԼաՍարդո - Սմիթի
*Ռիկ Ավիլես - պահակ
*Շոն Ուեյլեն - Բոուն 
*Լի Արենբերգ - Ջենգ

## Հետաքրքիր փաստեր
* Աթոլլի դրամակին միավորը չիթն է ( - խաբեություն)։ 
* Ծխողների առաջնորդը՝ Դյակոնը, մարդկանց դիմում է հետևյալ բառերով՝ «Եղբայրներ և քույրեր»։

## Ծանոթագրություններ

## Արտաքին հղումներ
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Քևին Ռեյնոլդսի ֆիլմեր
Կատեգորիա:Ֆիլմեր, որոնց գործողությունները տեղի են ունենում 25-րդ դարում
Ռիմաս Տումինաս

**Ռիմաս Տումինաս** (, ), ռեժիսոր, ՌԴ պետական մրցանակի դափնեկիր (1999), Վախթանգովի թատրոնի գեղարվեստական ղեկավար (2007 թվականից)։

## Կենսագրություն
Տումինասը ծնվել է 1952 թ. հունվարի 20-ին, Կելմ քաղաքում (Լիտվա), լիտվացի հոր և ռուս մոր ընտանիքում։ 1970 - 1974 թթ. սովորել է Լիտվայի կոնսերվատորիայում։ Ավարտել է ԳԻՏԻՍ-ի ռեժիսորական ֆակուլտետը։ Առաջին բեմադրությունը՝ «Հունվարը» ըստ Յ. Ռադիչկովի պիեսի։ 1994-1999 թթ. Լիտվայի պետական ակադեմիական դրամատիկական թատրոնի գլխավոր ռեժիսոր։

1990 թվականին հիմնադրել է Վիլնյուսի փոքր թատրոնը։ Գոգոլի "Ռևիզոր"-ի հայտնի բեմականացումից հետո հրավեր ստացավ ղեկավարելու Վախթանգովի թատրոնը, որի հետ հյուրախաղեր է ունեցել աշխարհի տարբեր երկրներում, այդ թվում՝ Հայաստանում։ Նշանակալի բեմադրություններից են՝ Գրիբոյեդովի "Խելքից պատուհաս" և Չեխովի "Քեռի Վանյան": Արժանացել է *Ոսկե դիմակ* մրցանակի։

## Աղբյուրներ

## Արտաքին հղումներ
* Կենսագրություն 
* Տումինասը «Большая рыба» հաղորդաշարում - 2009 թ.

Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԴ պետական մրցանակի դափնեկիրներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս թատերական ռեժիսորներ
Կատեգորիա:Ռուսաստանի թատերական արվեստի ինստիտուտի շրջանավարտներ
FIFA 13

**FIFA 13**-ը համակարգչային խաղ է, որը հրատարակել է Electronic Arts ընկերությունը 2012 թ.-ին սպորտային սիմուլյատոր ժանրով։ Մշակել է Electronic Arts-ի դուստր ձեռնարկություն՝ կանադական EA Canada-ն։ Խաղը Եվրոպայում թողարկվել է 2012 թվականի սեպտեմբերի 27-ին, իսկ ԱՄՆ-ում նույն թվականի սեպտեմբերի 24-ին։

## Արտաքին հղումներ
* Պաշտոնական կայք
* FIFA 13 թրեյլեր

Կատեգորիա:2012 տեսախաղեր
Կատեգորիա:IOS խաղեր
Կատեգորիա:Windows տեսախաղեր
Անհայտ հարավային երկիր

[մինի|[Աբրահամ Օրտելիյաի *[[Maris Pacifici]]* (1589) քարտեզի վրա վարդագույնով նշագծված է Անհայտ հարավային երկիրը։]]
**Անհայտ հարավային երկիր** (), երկիր Հարավային բևեռի շուրջ, որը պատկերվում էր հին աշխարհի քարտեզների մեծամասնության վրա մինչև XVIII դարի երկրորդ կեսը։ Մայրցամաքը պատկերվում էր կամայական կերպով, հաճախ պատկերվում էին լեռներ, անտառներ և գետեր։

Անվանման տարբերակներ էին՝ **Անծանոթ հարավային երկիր**, **Խորհրդավոր հարավային երկիր**, երբեմն պարզապես **Հարավային երկիր**։ Տարածքով Հարավային երկիրը համապատասխանում է Անտարկտիդային, չնայած այն ժամանակներում նրա մասին ոչ մի տեղեկություն չկար։

## Հին աշխարհի քարտեզներ
մինի|200px|Պտղոմեոսի քարտեզը (II դար)
մինի|200px|Էրաստոֆենի քարտեզ
մինի|200px|Ալ-Իդրիսի քարտեզ (XII դար)
մինի|200px|Պիրի-ռեիսի քարտեզի մասը

## Տես նաև
* Լեմուրիա
* Պացիֆիդա
* Ատլանտիդա
* Անտարկտիդա

Կատեգորիա:Առասպելական երկրներ
Կատեգորիա:Անտարկտիկա
Կատեգորիա:Քարտեզագրություն
Կատեգորիա:Ենթադրյալ երկիրներ
Կատեգորիա:Աշխարհագրական հայտնագործություններ
Աբել Աղանբեկյան

**Աբել Գյոզի Աղանբեկյան** (), ծագումով հայ, ռուս տնտեսագետ, տնտեսագիտության դոկտոր (1963), ԽՍՀՄ ԳԱ ակադեմիկոս (1974), 1989 - 2002 թթ. ՌԴ կառավարությանը կից ժողովրդական տնտեսության ակադեմիայի ռեկտոր։ Վերակառուցման տարիներին եղել է պրեզիդենտ Գորբաչովի խորհրդականը։

## Կենսագրություն
Ավարտել է Մոսկվայի պետական տնտեսագիտական ինստիտուտը (1955)։ 32 տարեկան հասակում գլխավորել է ԽՍՀՄ ԳԱ Սիբիրի բաժանմունքի Էկոնոմիկայի և արդյունաբերության կազմակերպման ինստիտուտը։ Եղել է ԽՍՀՄ ԳԱ տնտեսագիտական բաժանմունքի ակադեմիկոս-քարտուղար, «Наука и жизнь» ամսագրի խմբագրակազմի անդամ, «ЭКО» ամսագրի խմբագիր։

## Ընտանիք
Որդին՝ Ռուբենը (ծն. 1972), ММВБ-РТС բորսայի նախագահն է։

## Մենագրություններ
* Заработная плата в СССР, М., 1959 (совместно с В. Ф. Майером);
* Что, Где, Почему։ школьникам об экономике. М.։ Просвещение, 1981 (в соавторстве с Д. Д. Москвиным);
* Научно-технический прогресс и ускорение социально-экономического развития. М.։ Экономика, 1985;
* Экономика станет чуткой к обновлению. М.։ Новости, 1986;
* Советская экономика - взгляд в будущее. М.։ Экономика, 1988;
* В первом эшелоне перестройки. Новосибирск, 1989;
* Социально-экономическое развитие России // Экономика и организация промышленного предприятия. Январь 2004;
* Кризис։ Беда и шанс для России. АСТ, Астрель, Харвест, 2009.
* Экономика России на распутье... Выбор посткризисного пространства / М.։ АСТ։ Астрель; Владимир։ ВКТ, 2010.

## Գրքեր
* Кто есть кто в России и ближнем зарубежье.-М.։ Новое время, 1993

## Ծանոթագրություններ

## Արտաքին հղումներ
* Սովետական ապակենտրոնացումը։ Աբել Աղանբեկյանի ելույթը 1991 թ.
* Կենսագրություն

Կատեգորիա:Ռուսահայ տնտեսագետներ
Կատեգորիա:ԽՍՀՄ ԳԱ իսկական անդամներ
Կատեգորիա:Տնտեսագիտական գիտությունների դոկտորներ
Կատեգորիա:Ռուսաստանի ԳԱ իսկական անդամներ
Մեծ յոթնյակ

աջից|մինի|Մեծ յոթնյակի ֆինանսների նախարարները 2008 թ. հավաքի ժամանակ
**Մեծ յոթնյակը** միջազգային ֆինանսական խումբ է, որի կազմի մեջ մտնում են յոթ զարգացած արդյունաբերական երկրների ֆինանսերի նախարարները։

## Պատմություն
Մեծ յոթնյակը կազմվել է 1975 թ. որպես վեց երկրների խումբ, որը ներառում էր Ֆրանսիան, Արևմտյան Գերմանիան, Իտալիան, Ճապոնիան, Միացյալ Թագավորությունը և Միացյալ Նահանգները։ Հաջորդ տարի նրանց միացավ Կանադան։ Համատեղ, Մեծ յոթնյակի երկրները կազմում են համաշխարհային ՀՆԱ-ի 50.4%-ը և GDP 39.3% (PPP). Այս խումբը տարին մի քանի անգամ հանդիպում է քննարկելու տնտեսական քաղաքականությունը։ Նրանց աշխատանքն է աջակցել պաշտոնյաների կանոնավոր հանդիպումների գործառնական կողմը հանգուցալուծել վեճերը։

## Ծանոթագրություններ

Կատեգորիա:Միջազգային կազմակերպություններ
Կատեգորիա:Միջազգային տնտեսական կազմակերպություններ
Կատեգորիա:Միջկառավարական կազմակերպություններ
Սուրբ Առաքելոց եկեղեցի (այլ կիրառումներ)

**Սուրբ Առաքելոց եկեղեցի** կարող է վերաբերել․

* Սուրբ Առաքելոց եկեղեցի (Անի)
* Սուրբ Առաքելոց եկեղեցի (Կարս)
* Սուրբ Առաքելոց եկեղեցի (Վան)
* Սուրբ Առաքելոց հայոց եկեղեցի
Placebo

**Փլասիբո** (// ), բրիտանական ալտերնատիվ ռոք խումբ է, հիմնվել է 1994 թվականին՝ Բրայան Մոլքոյի և Սթեֆան Օլսդալի կողմից։ Քիչ ուշ նրանց է միանում թմբկահար Ռոբերտ Շուլցբերգը, որին 1996-ին փոխարինում է Բրայանի ընկեր Սթիվ Հյուիթը։ 2007 թ. հոկտեմբերի 1-ին Սթիվ Հյուիթը լքում է խումբը։ 2008 թ. ամռանը Փլասիբոն գտնում է նոր թմբկահար՝ Սթիվ Ֆորրեսթին։ 2012 թվականի դրությամբ խումբը թողարկել է 6 պաշտոնական ալբոմ, որոնք ողջ աշխարհում վաճառվել են ավելի քան 10 միլիոն օրինակով։

2009 թ. նոյեմբերի 5-ին խումբը ստացավ «EMA-2009» մրցանակաբաշխության «Լավագույն ալտերնատիվ խումբ» մրցանակը։

2012 թ. հոկտեմբերի 15-ին թողարկվեց խմբի նոր՝ «B 3» մինիալբոմը։
2012 թվականի դրությամբ խումբը թողարկել է 6 պաշտոնական ալբոմ, որոնք ողջ աշխարհում վաճառվել են ավելի քան 10 միլիոն օրինակով։

## Կազմը
* **[[Բրայան Մոլքո]]** () - վոկալ, կիթառ, բաս կիթառ, ստեղնային
* **[[Սթեֆան Օլսդալ]]** () - կիթառ, բաս կիթառ, բեք-վոկալ
* **[[Սթիվ Ֆորրեսթ]]** () - հարվածային, բեք-վոկալ

### Նախկին մասնակիցներ
* **Ռոբերտ Շուլցբերգ** (; 1994-1996) - հարվածային
* **Սթիվ Հյուիթ** (; 1996-2007) - հարվածային

## Սկավառակագրություն
### Ալբոմներ

### Սինգլներ

## Արտաքին հղումներ
* Պաշտոնական կայք 
* [Պաշտոնական էջը [MySpace] ցանցում] 
* [Խումբը [Allmusic] կայքում] 
* Ռուսաստանի երկրպագուների կայք 

## Ծանուցումներ

Կատեգորիա:1994 հիմնադրված երաժշտական խմբեր
Կատեգորիա:Placebo
Կատեգորիա:Ալտերնատիվ ռոք խմբեր
Ալեքսանդրի կղզեխումբ

250px|մինի|Ալեքսանդրայի կղզեխմբի լուսանկարը տիեզերքից
**Ալեքսանդրի կղզեխումբ** (), կղզիների խումբ Խաղաղ օվկիանոսի հյուսիսարևելյան մասում, Ալյասկա թերակղզու հարավ - արևելյան ափեզրի մոտ, որոնք բաժանվում են մայրցամաքից Լինն ջրանցքով։ Նրա հարևանությամբ է գտնվում Ալյասկա նահանգի մայրաքաղաք Ջունոն։

## Պատմություն
Կղզեխումբը հայտնաբերվել է ռուս ծովագնացների կողմից 1741 թվականին և հետագայում անվանվել է ի պատիվ Ամերիկայում ռուսական բնակավայրերի կառավարիչ Ալեքսանդր Բարանովի, ով 1799 թվականին պաշտոնապես միացրեց նրանց Ռուսական կայսրությանը։ Նրա պատվին է նաև անվանվել Բարանովի կղզին։ 1867 թվականին Ռուսաստանը կղզեխումբը Ալյասկայի հետ միասին վաճառեց ԱՄՆ-ին։

## Ծանոթագրություններ

Կատեգորիա:Ալեքսանդրի կղզեխումբ
Կատեգորիա:Ալյասկայի կղզիներ
Կատեգորիա:Խաղաղ օվկիանոսի կղզիներ
Կատեգորիա:Կղզեխմբեր այբբենական կարգով